Presiseringer av smittevern for kultur og idrett, og midlertidig reglement for frivillighetens bruk av kommunale lokaler i Skaun kommune

*Gjelder fra og med 11. juni 2021. Utarbeidet i samråd idrettsrådet, kulturrådet og forankret i kommunens kriseledelse.*

Som følge av at smittetrykket i regionen er redusert, kommer Skaun kommunes kriseledelse med en del lettelser på lokale anbefalinger. Det anbefales fortsatt bruk av munnbind i det offentlige rom der 1 meters avstand ikke kan overholdes og unngå unødvendig reising mellom kommunene, men utover dette gjelder [nasjonale regler og anbefalinger.](https://www.skaun.kommune.no/nasjonale-tiltak.6390004-158571.html) I samråd med Melhus kommune åpnes det nå for at for lag i Skaun kommune kan spille kamper mot lag fra Melhus, i tråd med nasjonale anbefalinger. Under følger en oppsummering av regler og anbefalinger som gjelder for bruk av kommunale lokaler.

**Følgende retningslinjer gjelder for bruk av kommunale lokaler:**

* Barn og unge under 20 år kan trene og delta på fritidsaktiviteter som normalt. De unntas fra anbefalingen om en meters avstand når det er nødvendig for å drive med aktiviteten.
* Dersom barn og unge trener/øver med et lag, forening eller lignende i en annen kommune, vil de kunne konkurrere med dette laget/denne foreningen så lenge smittesituasjonen tillater det.
* Voksne kan drive organisert aktivitet innendørs i grupper på inntil 20 personer, så lenge de kan holde minst én meters avstand.
* Flere grupper kan samles på samme trenings-/øvingsarena dersom gruppene holdes adskilt og slik at de enkeltvis og samlet kan overholde smittevernrådene.
* Utendørs kan voksne drive organisert aktivitet i grupper på inntil 30 personer, så lenge de kan holde minst én meters avstand.
* Det oppfordres til aktivitet utendørs heller enn innendørs .
* Nasjonale regler for arrangementer er som følger:
	+ Maksimalt 20 personer på private innendørs arrangement i leide lokaler. Utendørs er grensen 30 personer.
	+ Maks 50 personer på innendørs offentlig arrangement uten faste tilviste sitteplasser, men likevel inntil 100 personer på arrangementer som samler deltakere under 20 år som er fra samme kommune eller som deltar på trening, øving, prøver og lignende i samme kommune.
	+ Maks 200 personer på arrangementer innendørs hvor alle i publikum sitter på faste, tilviste sitteplasser
	+ Maks 200 personer på arrangementer utendørs, men 600 personer (fordelt på 3 kohorter á 200 personer) hvis de sitter på faste tilviste plasser og det er to meters avstand mellom kohortene.
* Det anbefales det å unngå unødvendig reising mellom kommunene.
* Det oppfordres til bruk av munnbind i det offentlige rom der 1 meters avstand ikke kan overholdes.
* Tilhørende rom i idrettshallene er fortsatt stengt. Dette gjelder:
	+ Garderober
	+ Kjøkken
	+ Tilhørende rom (møterom, auditoriet og lignende)
	+ Styrkerommet i Rossvoll flerbrukshall

Vi minner om at bruk av kommunale lokaler forutsetter at frivillige selv utfører forsterket renhold, dvs. vask av kontaktflater, utstyr og gulv etter øvelser. Kommunen stiller med renholdsartikler, men foreningene må selv stille med hånddesinfeksjon.

Husk at de tre hovedprinsippene for å bremse smittespredning er:

* Syke personer skal holde seg hjemme
* God hånd- og hostehygiene og forsterket renhold
* Holde avstand og redusere kontakt mellom personer

Foreningene og idrettslag er selv ansvarlig for at aktiviteter gjennomføres på en forsvarlig måte, i henhold til nasjonale og lokale anbefalinger og regler. Her finnes [oversikt over ulike veiledere innen kultur og idrett](https://www.regjeringen.no/no/tema/Koronasituasjonen/bransjestandarder-pa-kultur--idrett--frivillighet--og-mediefeltet/id2702552/).

Merk at retningslinjer for å begrense smitte kan endres på kort varsel.

Se for øvrig [Skaun kommunes generelle reglement for lån og leie av kommunale lokaler](https://www.skaun.kommune.no/getfile.php/4732238.1720.zztqz7znpklkmn/Reglement%2Bfor%2Bl%C3%A5n%2Bog%2Bleie%2Ba%20v%2Bkommunale%2Blokaler.pdf).

**Kontaktinformasjon**

Idrettshaller:Jartrud Marie Åsvold, e-post: jartrud.marie.asvold@skaun.kommune.no.
Bautaen kulturhus: Terje Fløyli, e-post: terje.floyli@skaun.kommune.no.
Gymsaler og andre lokaler ved barneskolene: Enhetsleder ved skolen.